CELEX: 62016CN0561R(01)
Language: lv
Date: 2017-03-06 00:00:00
Title: Labojums Oficiālā Vēstneša paziņojumā par lietu C-561/16 (OV C 22, 23.1.2017.)

6.3.2017   
            
            
               LV
            
            
               Eiropas Savienības Oficiālais Vēstnesis
            
            
               C 70/32
            
         Labojums Oficiālā Vēstneša paziņojumā par lietu C-561/16
   (
         “Eiropas Savienības Oficiālais Vēstnesis” C 22, 2017. gada 23. janvāris
      )
   (2017/C 070/42)
   OV paziņojums par lietu C-561/16 Saras Energía ir izteicams šādā redakcijā:
   
      Iesniedzējtiesa
   
   
      Tribunal Supremo
   
   
      Pamatlietas puses
   
   
      Prasītāja: Saras Energía S.A.
   
   
      Atbildētāja: Administración del Estado
   
   
      Trešās personas: Endesa S.A., Endesa Energía S.A., Endesa Energía XXI S.L.U., Viesgo Infraestructuras Energéticas S.L., Hidroeléctrica del Cantábrico S.A.U., Nexus Energía S.A., Nexus Renovables S.L.U., Engie España S.L., Villar Mir Energía S.L., Energya VM Gestión de Energía y Estaciones de Servicio de Guipúzcoa S.A.
   
   
      Prejudiciālie jautājumi
   
   
               1)
            
            
               Vai ar Direktīvas 2012/27/ES (1) 7. panta 1. un 9. punktu ir saderīgs dalībvalsts tiesiskais regulējums, kurā ir noteikta valsts energoefektivitātes pienākuma shēma, kuras primāro īstenošanu veido ikgadējs finansiāls ieguldījums Valsts energoefektivitātes fondā, kas izveidots saskaņā ar minētās direktīvas 20. panta 4. punktā noteikto?
            
         
               2)
            
            
               Vai ar Direktīvas 2012/27/ES 7. panta 1. punktu un 20. panta 6. punktu ir saderīgs dalībvalsts tiesiskais regulējums, kurā ir paredzēta iespēja izpildīt enerģijas ietaupījuma pienākumu, pierādot panākto ietaupījumu kā alternatīvu finanšu ieguldījuma veikšanai Valsts energoefektivitātes fondā?
            
         
               3)
            
            
               Ja atbilde uz iepriekšējo jautājumu ir apstiprinoša, vai ar minētās direktīvas 7. panta 1. punktu un 20. panta 6. punktu ir saderīgs šo enerģijas ietaupījuma pienākuma izpildes alternatīvo iespēju paredzošs noteikums, ja tā faktiskā pastāvēšana ir atkarīga no tā, vai valdība to pēc sava ieskata īsteno ar normatīvo regulējumu?
               Vai šajā ziņā tāds regulējums ir saderīgs, ja minēto alternatīvo iespēju valdība šādi neīsteno?
            
         
               4)
            
            
               Vai ar minētās direktīvas 7. panta 1. un 4. punktu ir saderīga tāda valsts shēma, kas par enerģijas ietaupījuma pienākuma subjektiem nosaka tikai gāzes un elektroenerģijas tirdzniecības uzņēmumus un naftas produktu un sašķidrinātās naftas gāzes vairumtirgotājus, bet ne gāzes un elektroenerģijas izplatītājus un naftas produktu un sašķidrinātās naftas gāzes mazumtirgotājus?
            
         
               5)
            
            
               Ja atbilde uz iepriekšējo jautājumu ir apstiprinoša, vai ar minētajiem 7. panta punktiem ir saderīga gāzes un elektroenerģijas tirdzniecības uzņēmumu un naftas produktu un sašķidrinātās naftas gāzes vairumtirgotāju noteikšana par šā pienākuma subjektiem, nenorādot iemeslus, kādēļ šo subjektu lokā netiek iekļauti gāzes un elektroenerģijas izplatītāji un naftas produktu un sašķidrinātās naftas gāzes mazumtirgotāji?
            
         
      (1)  Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (OV L 315, 14.11.2012., 1. lpp.).